paragraph_text: mini|200px|Ansambl KOLO 2011. Ansambl narodnih igara i pesama Srbije KOLO osnovan 15. svibnja 1948. u Beogradu (naziv Kolo dobio 1953.), sastavljen je od profesionalnih plesača i glazbenika. Svoj zadatak, umjetnički interpretirati nekad jugoslavenske, a danas uglavnom srpske narodne plesove u zemlji i inozemstvu, ansambl vrlo uspješno ostvaruje na brojnim koncertima u Srbiji i u mnogim gradovima svih kontinenata. To mu je donijelo svjetski ugled, mnogobrojna priznanja i nagrade, među kojima su 3 prve nagrade na svjetskom natjecanju u Llangollenu (Velika Britanija, 1951.), Orden za zasluge za narod sa zlatnom zvijezom (1968.), Nagradu za najbolje muzičko-scensko ostvarenje u Beogradu (1978.), Vukovu nagradu (1979.) i dr. Danas je ansambl Kolo jedina ustanova u Srbiji u oblasti scensko-muzičkih djelatnosti koja čuva, njeguje i prezentira tradicionalnu umjetnost kroz igru, pjesmu, glazbu i običaje.